ඉතින් කළුවා තමා මේ දෙන්න කැලේ හංඟගෙන රැක බලාගෙන තියෙන්නේ. මේ තුන්දෙනා කාලයක්ම ඉඳලා තියෙන්නේ මහවැලි ගං ඉවුර දෙපැත්තේ තියෙන කැලෑවල. දවසක් මේ කළුවා මහවැලි ගඟේ මෙහා ගොඬේ ඉන්නකොට එයාට පේනව එහා ගොඬේ මී මැස්සො රංචුවක් මල් පැණි අරං හුන්නස්ගිරිය පැත්තට පියාඹනව. මේ මීමැස්සො මේ විදිහට පැණි අරං යන්නේ හුන්නස්ගිරිය පැත්තේ තියෙන යහන්ගල පැත්තට වෙන්න ඕනෑ කියලා හිතන කළුවත් ගඟේ ගල් උඩින් පැනපැන මී මැස්සො පස්සෙන් යන්න පටන් ගත්තා. කරුමෙකට වගේ එක ගලකින් පනිද්දි කළුවා බිම ඇදගෙන වැටිලා ඔළුව ගලක ඇනිලා එතනම මියගියා. හැබැයි එයා මිය යද්දිත් අර රැකගත්ත දරු දෙන්න ගැන තිබුණු අපමණ සෙනෙහසින් තමා අන්තිම හුස්ම හෙළුවේ. ඒ නිසාම ඔහු මිය යාමෙන් පස්සේ හුන්නස්ගිරිය කැලේම කළුබණ්ඩාර දෙවියො විදිහට යළි උපත ලබලා මේ දරු දෙන්නට ආරක්ෂාව දීලා ලොකුමහත් කරලා තියෙනව. ඉතින් ඔය කාලේ හිටපු අපේ ගෝත්‍රයේ අනිත් පිරිසත් කැලේ හිටපු මේ හුරතල් දරුවො දෙන්නට පලවැල ගෙනැත් දීගෙන එයාලා රැක බලාගෙන තියෙනවා. ඒ නිසා තමා උන්නාන්සේ අදටත් මේ ආදිවාසී ජනතාවට බැල්ම දාගෙන ඔවුන් ආරක්ෂා කරන්නේ.
ඔහු මිය යෑමෙන් පසුව කළුබණ්ඩාර දෙවියො විදිහට උපත ලැබුවේ කොහේද?
හුන්නස්ගිරිය කැලේම